armvectores/hy_wikipedia_2023 huggingface dataset:
Ֆեդերալիզմ

Ֆեդերալիզմ (ֆր.՝ fédéralisme, ծագում է լատ.՝ feodus «պայմանագիր, միություն»), ֆեդերացիայի հիմնական սկզբունք, պետության դաշնային կազմակերպության քաղաքական իդեալի ճանաչում, մի քանի առանձին պետությունների (երկրների) մեկ ֆեդերացիա միավորելու կամ ունիտար պետությունը դաշնային պետություն դարձնելու ձգտում։
Ֆեդերալիստները դաշնային կազմակերպության կամ իրենց պետության կամ ընդհանրապես բոլոր պետությունների կողմնակիցներն են։ XIX դարի առաջին կեսին դեմոկրատների և արմատականների շրջանում, լայնորեն տարածվում էր հավատը, որ կգա այնպիսի ժամանակ, «երբ ժողովուրդները, մոռանալով վեճերը, կմիավորվեն մեկ ընտանիքի մեջ». այդպիսին, ըստ Պուշկինի, Միցկևիչի համոզմունքն էր։ Այդպես էին մտածում նաև շատ ուրիշներ. այդ գաղափարի համոզված կողմնակիցը Մացցինին էր։ Սակայն այս ընդհանուր տեսքով այդ համոզմունքը չի ծառայել իր հողի վրա ինչ-որ կազմակերպված խմբի ստեղծմանը, միայն որոշակի պետությունների նկատմամբ կիրառության մեջ ֆեդերալիզմը բազմիցս հանդիսացել է ուժեղ կուսակցությունների միավորող սկիզբ։
1792-1793 թվականների ֆրանսիական հեղափոխության ժամանակ ֆեդերալիստները նույնն են, ինչ ժիրոնդիստները՝ ի տարբերություն մոնտանյարամ ունիտարիստների։
Եվրոպայում «ֆեդերալիստները» («ֆեդերալներ») երբեմն կոչվում են նրանք, ովքեր պաշտպանում են ընդհանուր դաշնային կառավարություն, բաշխված իշխանություններին՝ տարածաշրջանային, ազգային և վերազգային մակարդակներում։ Եվրոպական ֆեդերալիզմը ծագել է հետպատերազմյան Եվրոպայում, և այդ ուղղությամբ ամենակարևոր նախաձեռնություններից մեկը եղել է 1946 թվականին Ցյուրիխում Ուինսթոն Չերչիլի ելույթը։


== Ծանոթագրություններ ==


== Գրականություն ==
Корф С. А. Федерализм. — Пг., 1917. — 109 с.
Նովոպոկրովսկայայի շրջան

Նովոպոկրովսկայայի շրջան (ռուս.՝ Новопокровский муниципальныйрайон), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1924 թվականին։ Վարչական կենտրոնը Նովոպոկրովսկայա ստանիցան է։


== Աշխարհագրություն ==
Շրջանի տարածքի մակերեսը կազմում է 2156 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 44753 մարդ։ Բնակչության խտությունը կազմում էր 20,76 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Խազ-փուշ

Խազ-փուշ, Րաֆֆու պատմվածքներից է,  որը ներկայացնում է Թեհրանի թշվառների կյանքից մի դրվագ։ Պատմվածքը գրվել է 1886 թվականի հունիս-հուլիս ամիսներին, Թիֆլիսում։


== Տպագրման պատմություն ==
1886 թվականի սկզբից Րաֆֆին թողնում է «Մշակը» և սկսում է աշխատակցել «Արձագանքին»։ Այդ նույն թվականի փետրվարից սկսած շաբաթաթերթում տպագրվում է «Սամվել» պատմավեպը։ Շիրվանզադեն իր հուշերում պատմում է, որ «Արձագանքի» խմբագիր Ա. Հովհաննիսյանը սկսում է նեղսրտել, հետո դադարացնում է «Սամվելի» տպագրությունը և Րաֆֆուն՝ Շիրվանզադեի միջոցով, առաջարկում է «ձեռք քաշել երկարաշունչ և միտումնավոր գործերից» և սկսել գրել փոքրիկ պատմվածքներ։ «Խազ-փուշ» պատմվածքը Ներկայացնելով խմբագրին այն հրապարակվում է «Արձագանքի» հուլիսի 20-ի և 27-ի համարներում։ Պատմվածքը տպագրվում է գերմաներեն, ռուսերեն։ Արշակ Չոպանյանը «Խազ-փուշը» վերածում է արևմտահայերենի։ Նախասովետական տարիներին ու նաև մեր օրերում պատմվածքը Ա. Տեր-Հովնանյանը, Համո Բեկնազարյանը և Գ. Բրագինսկին իրենց սցենարով և Համո Բեկնազարյանի բեմադրությամբ՝ էկրանավորում են Հայֆիլմ կինոստուդիայում։ Ֆիլմը բարձր գնահատականի է արժանանում։ 


== Սյուժե ==
Պատմվածքում ներկայացնում է Թեհրանի թշվառների կյանքից մի դրվագ։ Գործողությունների կենտրոնում Խազ-փուշերն են, նրանց այդպես էին անվանել մերկությունը ծաղրելու համար, քանի որ այդ գեղեցիկ, թանկագին մորթին հագնում էին միայն հարուստները։ Րաֆֆին ներկայացնում է Խազ-փուշերին, նրանց արտաքին տեսքն ու ապրելակերպը։ «Խազ-փուշերի» մեջ  աչքի էր ընկնում Ջաֆարը։ Նրա խնամակալության ներքո գտնվում էր մի երեխա, որին նա տվելէր իր ամբողջ սերը։ Եվ ահա մի երեկո, երբ քաղաքը ննջում էր, ծերունի Ահմադի առաջնորդությամբ Խազ-փուշերը հարձակվում են հարուստ հաջի Ռահիմի տան վրա և, մեղադրելով նրան իրենց աղքատության համար, սկսում են քանդել աղյուսները, կողոպտում նրան։ Օրը ուրբաթ էր և շահը գնալու էր ուխտատեղի։  Ոչ ոք չէր համարձակվում մոտենալ նրա ճանապարհին, սակայն բարեսիրտ թագավորը կանգնում է և սենեկապետերից մեկին ասում, որ գոհացնի աղքատներին, սակայն Ջաֆարն ասում է, որ նրանք փողի համար չեն անհանգստացնում թագավորին։ Նա պատմում է, որ սպանել են հաջի Ռահիմին և թագավորին են թողնում իրենց դատավճիռը։ Թագավորը ասում է, որ նրանք պատժի արժանի չեն և հանցավորն իր պատիժը կկրի։ Այս ամենից հետո մեծ վեզիրի դեմքը գունաթափվում է, իսկ թագավորը շարունակում է իր ճանապարհը։


== Կերպարներ ==
Ահմադ հայրիկ, Ջաֆար, հաջի Ռահիմ, թագավոր, վեզիր, սենեկապետ։


== Ծանոթագրություններ ==
Մկրտիչ Անանյան

Մկրտիչ Անանյան (1715, Ստամբուլ, Օսմանյան կայսրություն - 1777, Սալոնիկ, Օսմանյան կայսրություն), հայ բանասեր, բառարանագիր։


== Կենսագրություն ==
Ծնվել է Կ. Պոլսում։ Կրթությունն ստացել է Վենետիկի Սուրբ Ղազար վանքում։ 1759 թ.-ին լույս է ընծայել մի աղոթագիրք։ Եղել է Մխիթար Սեբաստացու աշակերտը։ 1769 թ.-ին Վենետիկում լույս է ընծայել «Բառարան աշխարհաբարե գրաբար» գիրքը։ Մահացել է Սալոնիկ քաղաքում։


== Աղբյուրներ ==
Ֆիշաթ

Ֆիշաթ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Իսքենդեր Աբգարիոս

Իսքենդեր Աբգարիոս (նաև՝ Ալեքսանդր Աբգարիոս, 1826, Բեյրութ, Սիդոնի Էլայեթ, Օսմանյան կայսրություն - 1885, Բեյրութ, Սիրիայի վիլայեթ, Օսմանյան կայսրություն), հայ բանաստեղծ, պատմաբան, գրականագետ, Լիբանանի արաբական նոր գրականության մեծագույն դեմքերից, Յուհաննա Աբգարիոսի ավագ եղբայրը։


== Կենսագրություն ==
Ծնվել է 1826 թվականին Բեյրութում, մեծահարուստ Հակոբ Լյուստրացի Աբգարյանի (Յաղուբ Էփքարիոս) ընտանիքում։ Ուսանել է նախ Բեյրութում, ապա Լոնդոնում։ Կատարելապես տիրապետել է հայերեն, արաբերեն, անգլերեն և թուրքերեն լեզուներին։ Եղել է Պորտուգալիայի հյուպատոսը Բեյրությում, կրել է բեկի, աղայի պատվանուններ, պարգևատրվել է Մեջիդիե շքանշանով։ Թղթակցել է Անգլիայի Վիկտորյա թագուհու հետ։


== Աշխատություններ ==
Կարճատև պաշտոնավարել է Եգիպտոսի Իբրահիմ փաշայի պալատում, ապա նվիրվել գիտական և գրական գործունեության։ Գրել է խոհափիլիսոփայական բանաստեղծություններ, պատմագրական աշխատություններ (արաբերեն)։ Գլուխգործոցը «Շահրիար առյուծակերպ անհաղթ արքայի պատմության մասին մտքերի բուրմունք» (1880) դյուցազներգությունն է։ Արաբ ժողովրդի պատմությանը և գրականությանն են նվիրված «Արաբների պատմության ասպարեզում ցանկությունների լրումը» (1852), «Ցանկությունների ճոխացված լրումը» (1867), «Արաբ քերթողների դասակարգման գրական ծաղկաստան» (1858) և «Հոգու ըղձանքը Անթար Աբսի քերթվածներում» (1864) աշխատությունները։ Արաբերեն գրել է բանաստեղծություններ, պոեմներ, պատմաբանասիրական աշխատություններ։ Առանձին գրքերով հրատարակել է «Մտքերի բուրմունք առյուծակերպ անհաղթ արքա Շահրիարի մասին» (1880) դյուցազներգությունը, «Հոգու զբոսանք» քնարական բանաստեղծությունների ժողովածուն և այլն։ Հրատարակել է նաև արաբ ժողովրդի պատմության հետ կապված գրքեր, որոնցից ուշագրավ է հատկապես Լիբանանի 1860 թվականի ջարդերին նվիրված և վավերագրերով հարուստ հետազոտությունը։ Այս գիրքը արաբերենից թարգմանվել է անգլերեն և լույս է տեսել Բեյրութում, իսկ 1933-ին հրատարակվել է նրա հայերեն թարգմանությունը։
Գրական-պատմական որոշակի հետաքրքրություն են ներկայացնում «Խըդիվ Իբրահիմի արժանիքներն ու սխրանքները» (1883) ներբողը և Լիբանանի 1860 թվականի արյունալի դեպքերը պատկերող «Արտասովոր անցուդարձեր Լեռնային Լիբանանի կյանքում» երկը (1869, հայերեն հրատարակություն, «Սարսափներու գիրքը», 1935)։ Ունի նաև քնարական բանաստեղծությունների ժողովածու՝ «Հոգու զբոսանք գեղեցկազարդ էջերում» (1883)։
Մահացել է 1885 թվականին, Բեյրութում։


== Ծանոթագրություններ ==
Ռեդինգ (Կալիֆոռնիա)

Ռեդինգ (անգլ.՝ Redding), քաղաք ԱՄՆ-ի Կալիֆոռնիա նահանգի հյուսիսում։ Շաստա շրջանի վարչական կենտրոնը։


== Աշխարհագրություն և կլիմա ==
Քաղաքի մակերեսը կազմում է 158,4 կմ², որից 154,5 կմ²-ը ցամաք է և 3,9 կմ²ը (2,5%)՝ բաց ջրային տարածքներ։ Ռեդինգը գտնվում է Սակրամենտոյի հովտի հյուսիս-արևմուտքում, հյուսիսային արվարձաններն արդեն պատկանում են Կասկադյան լեռների նախալեռներին։ Քաղաքը շրջապատված է լեռներով հյուսիսում, արևմուտքում և արևելքում, հարավում նրան հարում է բերրի հարթավայրը։ Ռեդինգի միջով հոսում է Սակրամենտո գետը։
Ռեդինգի կլիման բնութագրվում է որպես միջերկրական, տաք, չոր ամառ և մեղմ, անձրևոտ ձմեռ։Տարեկան տեղումների նորմը՝ 846 մմ, ամենա անձրևոտ ամիսը հունվարն է, իսկ չորը՝ հուլիսը։ Ռեդինգում ռեկորդային բարձր ջերմաստիճան է գրանցվել 1988 թվականի հուլիսի 20-ին և կազմել է +48 °C, քաղաքի համար ռեկորդային ցածր տեմպը կազմել է -14 °C:


== Բնակչություն ==
2010 թվականի մարդահամարի տվյալների համաձայն՝ քաղաքի բնակչությունը կազմել է 89 861 մարդ։ Բնակչության խտությունը կազմում էր 567,2 մարդ/կմ²։ Քաղաքի բնակչության ռասայական կազմը հետևյալն է՝ 85,8%՝ սպիտակ, 1,2%՝ աֆրոամերիկացիներ, 2,3%՝ բնիկ ամերիկացիներ, 3,4%՝ ասիացիներ, 0,2%՝ Խաղաղ օվկիանոսի կղզիների բնակչության ներկայացուցիչներ, 2,6%՝ այլ ցեղերի ներկայացուցիչներ և 4,6%՝ երկու կամ ավելի ցեղերի ներկայացուցիչներ։ 8,7% բնակչությունը կազմել են լատինոամերիկացիների բոլոր ցեղերի։
Մարդահամարի տվյալներով 36 130 տնային տնտեսություններից 30,5%-ը ունեցել է 18 տարեկանից փոքր երեխաներ, 44,3%-ը եղել են ամուսնական զույգեր, 13,3%-ը եղել են առանց ամուսինների ապրող կանայք և 5,5%-ը եղել են առանց կանանց ապրող տղամարդիկ։ Բոլոր տնային տնտեսությունների 28,6 տոկոսը բաղկացած է առանձին անձանցից։ Տնային տնտեսությունում մարդկանց միջին թիվը կազմել է 2,43, ընտանիքի միջին չափը՝ 2,94:
Բնակչության տարիքային կազմը՝ 22,8 %՝ 18 տարեկանից փոքր, 10,5%՝ 18-ից մինչև 24 տարեկան, 24,2%՝ 25-ից մինչև 44 տարեկան, 26,1%՝ 45-ից մինչև 64 տարեկան, 16,4%՝ 65 և բարձր։ Միջին տարիքը՝ 38,5 տարեկան։ Յուրաքանչյուր 100 կանանց բաժին է ընկնում 93.8 տղամարդ։ 18 տարեկանից բարձր յուրաքանչյուր 100 կանանց համար՝ 90,4 տղամարդ։
Քաղաքի բնակչության թվաքանակի դինամիկան ըստ տարիների՝


== Տրանսպորտ ==
Քաղաքը սպասարկվում է երկու օդանավակայանների կողմից՝ Ռեդինգի քաղաքային օդանավակայանը (Redding Municipal Airport) և Բենթոն-Ֆիլդի օդանավակայանը (Benton Field)։ Ռեդինգի միջով անցնում է Interstate 5 մայրուղին։


== Ծանոթագրություններ ==


== Արտաքին հղումներ ==
Официальный сайт города (անգլերեն)
Մաստոդոն

Մաստոդոն, ապակենտրոն, դաշնային սոցիալական ցանց է, կազմում է փոխկապակցված եւ ապակենտրոն Ֆեդիվերսի մասը, որն անկախ ղեկավարվող սերվերների ցանց է, որն օգտագործում է Ostatus պրոտոկոլը եւ ActivityPub֊ը, որին Մաստոդոնը աջակցում է սկսած իր 1.6 տարբերակից։ Մաստոդոնը միկրոբլոգ է ինչպես Թվիթերը, սակայն, Մաստոդոնը ապակենտրոն և ազատ ծրագրակազմի մասն է կազմում, ուր ամբողջ ելակետային կոդը հասանելի է բոլորին ներբեռնելու և փոփոխելու համար ։
Յուրաքանչյուր հանգույցի անդամ կարող է կապվել եւ հաղորդակցվել այլ հանգույցի անդամների հետ։ Օգտատերերը հրապարակում են կարճ հաղորդագրություններ, որոնք կոչվում են Թութեր (toots)։ Մաստոդոնի թալիսմանը շագանակագույն կամ մոխրագույն Պրոբոսկիդեան փղիկն է, որը պատկերվում է թաբլեթով կամ սմարտֆոնով։
Ծրագիրը տարբերվում է Թուիթերից, քանի որ այն ղեկավարվում է փոքր համայնքների կողմից, ի տարբերություն թուիթերի։ Սակայն, ինչպես Թուիթերում, այնպես էլ Մաստոդոնում օգտատերերը կարող են ուղարկել միմյանց անձնական հաղորդագրություններ։ Մաստոդոնում, թութերը կարող են լինել հրապարակային, ծածուկ, հասանելի միայն հետևորդներին և հասցեագրված։


= Նկարագրությունը =
Մաստոդոնը միկրոբլոգ է, որում օգտատերերը կարճ հրապարակումներ են կատարում։ Մաստոդոնում այդ հրապարակումները սահմանափակված են 500 նիշով, ի տարբերություն Թուիթերի, որտեղ հրապարակումները սահմանափակված են 280 նիշով(նախկին 140֊ի փոխարեն) եւ այդ հրապարակումները կոչվում են Թութեր։ Օգտատերերը միանում են իրենց նախընտրած հանգոյցին, այլ ոչ թէ մեկ վեբ֊կայքի կամ ծրագրի։ Հանգույցները կապված են միմյանց հետ, եւ յուրաքանչյուր հանգույց կարող է ունենալ իր կանոնները, հաշվի արտոնությունները եւ այլն։ Գլխավոր հանգույցը Mastodon.social-ը ունի ավելի քան 163 հազար օգտատեր։ Հանգույցները կարող են հիմնված լինել նաեւ համայնքի հետաքրքրությունների վրա։ Ցանցում օգտատերերը կարող են կարգաւորել գաղտնիութիւնը։ իւրաքանչիւր թութ ունի գաղտնիութիւնն ընտրելու հնարաւորութիւն, եւ օգտատերերը կարող են ընտրել, իրենց հրապարակումը դարձնել հրապարակային կամ փակ։ Հրապարակային գրառումները ցուցադրուում են Դաշնային հոսքում, իսկ փակ հրապարակումները տարածուում են միայն օգտատիրոջ հետեւորդների համար։ Օգտատերերն իրենց հաշիւները նոյնպէս կարող են դարձնել ամբողջովին փակ։ Հանգոյցներում գրառումները կարող են ունենալ նաեւ «աշխատանքի համար ոչ ապահով» NSFW (ՔԸԽ) բովանդակութիւն, որն օգտագործուում է օգտատերերի կողմից, իրենց որոշ գրառումներ թաքցնելու համար։  

Մաստոդոնում հոսքերը լինում են Տեղական եւ Դաշնային։


= Տեխնոլոգիա =
Մաստոդոնը բաց կոդով միկրոբլոգ է, գրված է Ruby֊ով JavaScript֊ով(React.js եւ Redux)։ Ծառայությունը գործում է GNU social դաշնային ցանցի եւ այլ Ostatus պլատֆորմների հետ։ 1.6տարբերակից հետո համատեղելի է նաեւ ActivityPub֊ի հետ։
Ծրագրերը հասանելի են նաեւ մոբայլ, դեսքթոփ տարբերակներով։ Հասանելի է Անդրոիդ, iOS, SailfishOS, Windows  օպերացիոն համակարգերի համար։


= Թութ =
Մաստոդոնի տեղական հանգույցը կոչվում է Թութ, որի սպասարկիչը գտնվում է Երեւանում։ Թութում գրանցումը հրավարներով է, ցանկացած թութի օգտատատեր կարող է հրավիրել այլ մարդկանց։ Թութի խորհրդանիշը հայաստանի դրոշն է՝ Մարտիրոս Սարյանի տարբերակով։
Թութում գրառում կատարելը կոչվում է «Թթել»։


== Ծանոթագրություններ ==


== Արտաքին հղումներ ==
թութ
ապակենտրոն համացանց
Նոտր Դամ (Օտտավա)

Աստվածամոր բազիլիկ (Նոտր Դամ), կաթոլիկ տաճար  Կանադայի մայրաքաղաք Օտտավայում։ Օտտավայի արքեպիսկոպոսության մայր տաճարն է։ Հասցեն՝ Սասեքսի անցուղի 375, շրջան՝ Լոուեր-Թաուն։ Ընդգրկվել է Կանադայի ազգային պատմական հուշարձանների շարքում 1990 թվականին։


== Պատմություն և ճարտարապետություն ==
Սկզբում Նոտր Դամի տեղում եղել է Սեն-Ժակ (Հակոբ առաքյալ) փոքրիկ փայտե եկեղեցին, որը կառուցվել է 1832 թվականին։ 1841 թվականին եկեղեցին քանդվել է ավելի մեծ եկեղեցի կառուցելու համար, որի նախագիծը կազմել են Անտուան Ռոբիյարը և հայր Կաննոնը նեոկլասիցիզմի ոճով։
Սակայն 1844 թվականին՝ ստորին հատվածի ավարտից հետո, եկեղեցու համայնքի ղեկավարությունը փոխվել է, և շինարարությունը ավարտին հասցնելու համար Ֆրանսիայից ժամանել է հայր Թելմոնը, որը որոշել է դիզայնը փոխել այդ ժամանակ ավելի լայն ժողովրդականություն վայելող նեոգոթիկայի ոճով։ Այսպիսով՝ կառույցի ստորին հատվածը կառուցվել է նեոկլասիցիզմի, վերին հատվածը՝ նեոգոթիկայի ոճով։
Թեև շենքի հիմնական մասն ավարտվել է մինչև 1846 թվականը, միայն 1866 թվականին են տաճարի վրա տեղադրվել սայրեր։
Տաճարի ինտերիերը վառ գունազարդված և զարդարված է փորագրված զարդերով, վիտրաժներով և հարյուրավոր արձաններով։
Տաճարը ամենահին եկեղեցին է Օտտավայի տարածքում և կաթոլիկ արքեպիսկոպոսի նստավայրը։ Նրա կրկնակի սայրերը և Տիրամոր ոսկեզօծ արձանը լավ տեսանելի են մոտակա Խորհրդարանական բլրից և հարակից տարածքներից։ Եկեղեցին վերանորոգվել է 1990-ականների վերջին։ Պատարագներն անցկացվում են ֆրանսերեն և անգլերեն։
Կոմպոզիտոր Ամեդե Տրամբլեն ծառայել է որպես տաճարի երգեհոնահար 1894-1920 թվականներին։


== Ծանոթագրություններ ==


== Գրականություն ==
Fletcher, Katharine. Capital Walks: Walking Tours of Ottawa, Markham, Ontario: Fitzhenry & Whiteside, 2004.
Kalman, Harold and John Roaf. Exploring Ottawa: An Architectural Guide to the Nation’s Capital. Toronto: University of Toronto Press, 1983.


== Արտաքին հղումններ ==
Պաշտոնական կայք
gcatholic.org entry(չաշխատող հղում)
Վլադիմիր Ժելտով

Վլադիմիր Ժելտով (ռուս.՝ Владимир Филиппович Желтов, մարտի 5, 1967(1967-03-05), Մոսկվա, ԽՍՀՄ), խորհրդային և ռուս դիվանագետ։ 2-րդ դասի արտակարգ և լիազոր դեսպանորդ (2015 թվականի հուլիսի 21)։


== Կենսագրություն ==
1995 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է արաբերենին և անգլերենին։
1995 թվականից զբաղվում է դիվանագիտական գործունեությամբ։

2008-2015-ական թվականներին Սիրիայում եղել է Ռուսաստանի Դաշնության դեսպանատան խորհրդական, խորհրդական-դեսպանորդ։
2015 թվականի հոկտեմբերից մինչև 2018 թվականի մարտը եղել է Ռուսաստանի Դաշնության արտաքին գործերի նախարարության Մերձավոր Արևելքի և Հյուսիսային Աֆրիկայի դեպարտամենտի բաժնի պետ։
2018 թվականի մարտի 12-ից Սուդանում հանդիսանում է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեծ երեխաներ։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2015 թվականի հուլիսի 21)։


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Դեսպանի էջը Սուդանում Ռուսաստանի դեսպանատան կայքում Archived 2020-10-21 at the Wayback Machine.
Պոպով (Օբլիվսկի շրջան)

Անվան այլ կիրառումների համար տե՛ս՝ Պոպով (այլ կիրառումներ)Պոպով (ռուս.՝ Попов ), գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում։ Մտնում է Օբլիվսկոյե գյուղական համայնքի կազմի մեջ։
Հոռոփուլ

Հոռոփուլ, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ քաղաքից 30 կմ հեռու։ Մտնում էր Կերճանիսի շրջանի մեջ։


== Պատմություն ==
Գյուղը թուրքերի կողմից ավերվել է 1915 թվականի Մեծ եղեռնի ժամանակ։ Բնակչության մի մասը զոհվել է, իսկ մյուսը ցրվել տարբեր երկրներ։


== Բնակչություն ==
Եղել է զուտ հայաբնակ գյուղ։ 1909 թվականին ուներ 775 բնակիչ։


== Տնտեսույթուն ==
Բնակչության հիմնական զբաղմունքը անասնապահություն, երկրագործություն և արհեստներն էր։


== Պատմամշակութային կառույցներ ==
Հոռոփուլն ուներ Ս. Աստվածածին անունով եկեղեցի։


== Կրթություն ==
Գյուղն ունեցել է դպրոց, որը գործել է 1860-ական թվականներին։ 1872-1873 թվականներին այն ուներ 50 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Գիորգի Սեթուրաձե

Գիորգի Սեթուրաձե (վրաց.՝ გიორგი სეთურიძე, 1985 թվականին ապրիլի 8-ին, Թիֆլիսում), վրաց ֆուտբոլիստ։ «Ելինհետի Ռուդոլշտատ» ակումբի կիսապաշտպան։ Գրեթե խաղացողի ողջ կարիերան անց է կացրել վրացական և ադրբեջանական ակումբներում։


== Ձեռքբերումներ ==
Դինամո ԹբիլիսիՎրաստանի չեմպիոն. 2012-2013
Վրաստանի գավաթ. 2013Դիլա ԳորիՎրաստանի չեմպիոն. 2014-2015


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրութունը National Football Teams կայքում(անգլ.)
Չոն Սոն

Չոն Սոն, հայտնի է նաև սխալ Ջոնս Սոն անունով (կոր.՝ 정선, 1676[…] - 1759[…]), կորեացի նկարիչ, բնանկարիչ։
Չոն Սոնը եղել է հայտնի կորեացի նկարիչ, այն քչերից մեկը, որը հրաժարվել է Կորեայի համար նույնպես ավանդական գեղանկարչության չինական ոճի կանոններից։ Ըստ ժամանակակիցների վկայությունների՝ Չոն Սոնը հաճախ է հեռացել իր արվեստանոցից և նկարել է այն ամենը, ինչը շրջապատում գրավել է նրա ուշադրությունը։ Ստեղծագործության այդպիսի ոճը Չոն Սոնից փոխառել են ու ժառանգել կորեացի գեղանկարիչների ամբողջ սերունդներ, որոնք ստեղծագործել են ավելի ուշ՝ Չոսոն դինաստիայի օրոք։


== Կենսագրություն ==
Չոն Սոնը ծնվել է 1676 թվականին։ Ի տարբերություն իր ժամանակի նկարիչների մեծամասնության՝ նա ծնվել է ոչ թե հարուստ ընտանիքում, այլ յանբանի աղքատ ընտանիքում։ Նրա տաղանդը բացահայտել և բարձր են գնահատել հարևանները, որոնք եղել են ազնվականական տոհմի ներկայացուցիչներ։ Նրանք Չոն Սոնին ներկայացրել են թագավորական պալատում, որտեղ նա ստացել է պալատական նկարչի պաշտոն։ Իր կյանքի մեծ մասն անցկացրել է Կորեայի մայրաքաղաք Սեուլում։ Նկարչի մասին ասվում է, որ նա նկարել է ամեն օր ընդհուպ մինչև խոր ծերություն։ Չնայած նրա աշխատանքները պաշտոնապես վերագրվում են այսպես կոչված Հարավային դպրոցին, Չոն Սոնը ժամանակի ընթացքում կարողացել է ստեղծել իր սեփական, հատուկ նկարչական ոճը։
Չոն Սոնի աշակերտներից մեկը եղել է Սիմ Սա Ջոնը։


== Պատկերասրահ ==

		
		
		
		
		
		
		


== Ծանոթագրություն ==
Գրիժինցի

Գրիժինցի (ուկրաիներեն՝ Грижинці), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1630 թվականին։
2001 թվականի տվյալներով Գրիժինցի գյուղում բնակվում էր 769 մարդ։ Բնակավայրը զբաղեցնում է 1,05 կմ² տարածք։ Բնակչության խտությունը կազմում էր 732,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոնոշյոլ (Վելյուի վտակ)

Անվան այլ կիրառումների համար տե՛ս՝ Կոնոշյոլ (այլ կիրառումներ)Կոնոշյոլ  (ռուս.՝ Коношъёль ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վելյու գետի աջ ափից 36 կմ հեռավորության վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000060573
Կոդը ըստ հիդրոլոգիական հետազոտության (ՌԴ) — 103006057
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Գևորգ Ղևոնդյան

Գևորգ Հարությունի Ղևոնդյան (1895, Թիֆլիս, Ռուսական կայսրություն - 1959, Երևան, Հայկական ԽՍՀ, ԽՍՀՄ), հայ խորհրդային բժիշկ։ ՀԽՍՀ վաստակավոր բժիշկ։ 


== Կենսագրություն ==
1923 թվականին ավարտել է Դոնի Ռոստովի համալսարանի բժշկական ֆակուլտետը։ Աշխատել է Ժելեզնովոդսկում, Կիսլովոդսկում։ 1930 թվականին տեղափոխվել է Հայաստան, նշանակվել առողջապահության ժողկոմի տեղակալ, 1931-1937 թվականներին՝ առողջապահության ժողկոմ։ 1941-1943 թվականներին ղեկավարել է Սոչի-Մացեստա կուրորտային վարչությունը, 1943-1944 թվականներին՝ Երևանի և Թբիլիսիի էվակուացիոն կետերը։1943 թվականին նշանակվել է Երևանի բժշկական ինստիտուտի տնօրեն, 1944-1949 թվականներին՝ Հայաստանի առողջապահության նախարար։ 1951-1959 թվականներին եղել է Երևանի բժշկական ինստիտուտի ռեկտոր, միաժամանակ ղեկավարել երեխաների և դեռահասների հիգիենայի ամբիոնը։
Ղևոնդյանի աշխատանքները նվիրված են առողջապահության և դպրոցականների հիգիենայի հարցերին։


== Հիշատակ ==
Ղևոնդյանի անունով է կոչվում Երևանի № 5 հիվանդանոցը։


== Պարգևներ ==
ՀԽՍՀ վաստակավոր բժիշկ
Լենինի շքանշան
Աշխատանքային կարմիր դրոշի շքանշան
Սիմոն Մոգ

Սիմոն Մոգ (հուն․՝ Σίμων ό μάγος, 1-ին դար - 65, Հռոմ, Հռոմեական կայսրություն), ըստ Նոր Կտակարանի «Գործք առաքելոցի» (Ը, 9-24) սամարացի մոգ, ցանկացել է Պետրոս և Հովհաննես առաքյալներից փողով գնել մկրտվածների վրա սուրբ հոգին իջեցնելու և հրաշքներ գործելու կարողությունը՝ ձեռքերը նրանց վրա դնելու միջոցով, ինչպես նրանք անում էին։ Սակայն Պետրոսը նրան պատասխանեց. «Քո արծաթը թող քեզ հետ կորչի, քանի որ կարծեցիր, թէ Աստծու պարգևները կարելի է փողով ստանալ. թէ դու այդ բանում մաս ու բաժին չունես, քանի որ քո սիրտը Աստծու առաջ ուղիղ չէ» (Ը, 20-21)։
Ըստ «Գործք առաքելոց»-ի՝ Սիմոնը մեր թվականության առաջին դարում ապրած սամարացի մոգ էր կամ կրոնավոր, ով քրիստոնեություն էր ընդունել, հետագայում բախում էր ունեցել Պետրոս առաքյալի հետ։ Կարծիքներ կան, որ նա ապրել է երկրորդ հարյուրամյակում, սակայն դրանք վստահություն չեն ներշնչում։
Միջնադարում Սիմոնի անունով սիմոնականներ էին կոչվում նրանք, որոնք զբաղվում էին սրբությունների (հոգևոր բարիքների և եկեղեցական պաշտոնների) առուծախով։
Քրիստոնյա եկեղեցին նաև համարում է Սիմոն Մոգին գնոստիկական ուսմունքի հիմնադիր։ Այդ  կարծիքն ընդունում են նաև ժամանակակից որոշ ուսումնասիրողներ ։


== Ծանոթագրություններ ==
Վեսելի (Ցելինսկի շրջան)

Անվան այլ կիրառումների համար տե՛ս՝ Վեսելի (այլ կիրառումներ)Վեսելի (ռուս.՝ Веселый), գյուղ Ռուսաստանի Ռոստովի մարզի Ցելինսկի շրջանում։ Մտնում է Կիրովսկոյե գյուղական համայնքի կազմի մեջ։
ՀՌՀ լրաբեր. Ֆիզիկա-մաթեմատիկական և ճշգրիտ գիտություններ

Հայ-ռուսական (սլավոնական) համալսարանի լրաբեր. Ֆիզիկա-մաթեմատիկական և ճշգրիտ գիտություններ, ընդգրկված է Հայաստանի Հանրապետության բարձրագույն որակավորման հանձնաժողովի (ՀՀ ԲՈՀ) սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Էնրիկո Ապրիամով

Էնրիկո Ալեքսանդրի Ապրիամով (Աբրահամյան) (մարտի 14, 1954(1954-03-14), Թբիլիսի, Վրացական ԽՍՀ, ԽՍՀՄ), ռազմական գործիչ, ՀՀ ԶՈՒ Գլխավոր շտաբի պետի առաջին տեղակալ, ՀՀ ԶՈՒ գեներալ-լեյտենանտ։


== Կրթություն ==
Էնրիկո Ապրիամով 1971 թվականին ընդունվել և 1975 թվականին ավարտել է Թբիլիսիի բարձրագույն հրետանային հրամանատարական ուսումնարանը։ 2000 թվականին ավարտել է ՌԴ Զինված ուժերի Գլխավոր շտաբի ռազմական ակադեմիայի ակադեմիական դասընթացները։


== Զինվորական ծառայություն ==
Էնրիկո Ապրիամովը 1971-1992 թվականներին ծառայել է ԽՍՀՄ զինված ուժերում։ 1992-2000 թվականներին Հայաստանի զինված ուժերում զբաղեցրել է գնդի, ուղղության, բանակային կորպուսի հրամանատարի պաշտոններ։ 2000 թվականին Հայաստանի նախագահի հրամանագրով նշանակվել է Հայաստանի զինված ուժերի Գլխավոր շտաբի պետի տեղակալ։ 2007 թվականին Հայաստանի նախագահի հրամանագրով շնորհվել է գեներալ-լեյտենանտի կոչում, որից հետո նշանակվել Հայաստանի զինված ուժերի Գլխավոր շտաբի պետի առաջին տեղակալ։ 2017 թվականի մայիսի 3-ին ազատվել է Հայաստանի զինված ուժերի գլխավոր շտաբի պետի առաջին տեղակալի պաշտոնից և արձակվել զինվորական ծառայությունից։


== Աշխատանքը ՀՀ ԱԻՆ-ում ==
2017 թվականի մայիսի 4-ին Հայաստանի վարչապետի որոշմամբ Էնրիկո Ապրիամովը նշանակվել է Հայաստանի Հանրապետության արտակարգ իրավիճակների նախարարի տեղակալ։


== Պարգևներ և կոչումներ ==
Էնրիկո Ապրիամովին շնորհվել է են մի շարք կոչումներ և պարգևներ։ 
Հայաստանի նախագահի հրամանագրով 1997 թվականին նրան տրվել է ՀՀ ԶՈՒ գեներալ-մայորի, իսկ 2007 թվականին՝ ՀՀ ԶՈՒ գեներալ-լեյտենանտի զինվորական կոչումներ։ Պարգևատրվել է Հայաստանի Հանրապետության «Մարտական խաչ» 2-րդ աստիճանի, «Արիության», Մարտական ծառայության (2012), «Հայրենիքին մատուցած ծառայությունների համար» 1-ին աստիճանի (2006), «Հայրենիքին մատուցած ծառայությունների համար» 2-րդ աստիճանի (2015), Հայաստանի Հանրապետության պաշտպանության նախարարության «Անբասիր ծառայության համար» 3-րդ, 2-րդ և 1-ին աստիճանի, «Մարշալ Բաղրամյան», «Անդրանիկ Օզանյան», «Վազգեն Սարգսյան», «Մարտական համագործակցության համար», Հայաստանի Հանրապետության Ոստիկանության «Համագործակցության ամրապնդման համար» մեդալներով և շքանշաններով։ Նա պարգևատրվել է նաև ԽՍՀՄ «Պատվո նշան» և մի շարք այլ շքանշաններով ու մեդալներով։


== Ընտանիք ==
Ամուսնացած է, ունի երկու երեխա՝ որդի և դուստր։


== Ծանոթագրություններ ==
Գրիգոր Ղազազյան

Գրիգոր Հովհաննեսի Ղազազյան (մարտի 7, 1932(1932-03-07), Լենինական, Հայկական ԽՍՀ, ԱԽՖՍՀ, ԽՍՀՄ), ճարտարապետ։
Դերասանուհի Արփիկ Ղազազյանի եղբայրը։


== Կենսագրություն ==
1959 թվականին ավարտել է Երևանի պոլիտեխնիկական ինստիտուտը։ 1961-1962 թվականներին եղել է Լենինականի գլխավոր ճարտարապետը, 1973-1976 թվականներին՝ Հայպետգյուղնախագիծ ինստիտուտի բաժնի պետ։ 1963 թվականից Հայաստանի ճարտարապետների միության անդամ է։
Կազմել է «Չերքեզի ձոր» տարածքի գլխավոր հատակագիծը։
Գրիգոր Ղազազյանի նախագծերով իրականացվել են` 

Լենինական Հեղափոխության հրապարակի գլխավոր հատակագիծը
Բնակելի տներ, առանձնատներ Լենինականում
Լենինականի «Շիրակ» հյուրանոց
Լենինականի խուլ ու համրերի դպրոց
Ակումբ ԱԽուրյանում
Ցեղասպանության զոհերի հուշարձան, Շիրակի մարզի Ջրառատ գյուղ, 1965
Խաղաղության պուրակի բարեկարգում, Լենինական, 1965
«Երջանկության պալատ»՝ հարսանյաց սրահով, 1967


== Երկեր ==
Կարապետի վայրէջքը իր մոլորակից (վիպակ), 1992, ռուսերեն՝ 2000։
Տաճարի կործանման առեղծվածը (եռերգություն), 1999։
Աղետյալ քաղաք (դրամա)։
Աստվածների ողբերգությունը (դրամա)։
Մահվան բենեֆիսը (դրամա)։


== Ծանոթագրություններ ==
Տելիգի

Տելիգի (ռուս.՝ Телиги, յակուտ.՝ Тиэлиги), գյուղ Ռուսաստանի Սախա-Յակուտիայի հանրապետության Մեգինո-Կանգալասկի ուլուսի կազմում։
Բնակչությունը 2001 թվականին գրանցված տվյալներով կազմում էր 544 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
970

970 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 970 թվականն է, 
X դարի 70-րդ տարին։


== Դեպքեր ==


== Ծնունդներ ==


== Մահեր ==
Պայմանական-զուտ արտադրանք

Պայմանական-զուտ արտադրանք, տնտեսական կազմակերպությունների արտադրության ծավալի չափանիշ, որը թույլ է տալիս առանձնացնել արտադրանքի արժեմեծացման մեջ ձեռնարկության (միավորման) ներդրումը։ Որոշվում է համախառն արտադրանքի արժեքից հումքի, նյութերի ու գնովի կիսաֆաբրիկատների ծախսը հանելու ուղիով։ Որոշ չափով բացառում է ձեռնարկության (միավորման) գործունեության վերջնական արդյունքների վրա առարկայացած աշխատանքի նշանակալի մասի ծախսերի փոփոխության ազդեցությունը։ Զուտ արտադրանքի ցուցանիշից տարբերվում է նրանով, որ բացի աշխատավարձից ու ձեռնարկության շահույթից, ընդգրկում է նաև օժանդակ նյութերի ծախսը, ամորտիզացիոն մասհանումները, փոքրարժեք գործիքների ու հարմարանքների (որ օգտագործվում են տվյալ արտադրանքի պատրաստման ժամանակ) արժեքը, այսինքն՝ նյութական ծախսերի այն մասը, որոնք հաշվի են առնվում ծախսերի համալիր հոդվածներում։ Զուտ և նորմատիվային-զուտ արտադրանքի ցուցանիշների համեմատ Պայմանական-զուտ արտադրանքի առավելությունը հաշվարկի պարզությունն է։
Քորեպիսկոպոս

Քորեպիսկոպոս (հին հունարեն՝ Χωρεπίσκοπος), հոգևոր աստիճան Հայ եկեղեցու պատմության վաղ շրջանում։ Թեմական առաջնորդի՝եպիսկոպոսի տեղապահ։ Սովորաբար կարգվում էր ընդարձակ եպիսկոպոսական թեմերում և, իբրև օգնական կամ տեսուչ, տեղերում (գավառներում) գործադրում եպիսկոպոսի հոգևոր իշխանությունը։ Համապատասխանում է Արևմտյան եկեղեցիների վիկարիոսի (լատ.vicarius-տեղակալ) հոգևոր պաշտոնին։
Նրանց երբեմն կոչել են նաև գավառական եպիսկոպոսներ։ Պատմիչներ Զենոբ Գլակը (IV դ.), Փավստոս Բուզանդը (IV–V դդ.), Եղիշեն (V դ.) հիշատակել են քորեպիսկոպոսների։ Քորեպիսկոպոսների աստիճան անցյալում ունեցել են նաև Հույն և Վրաց եկեղեցիները։ Ներկայումս Հայ եկեղեցում նման հոգևոր աստիճան չկա։
Ռոժդեստվո (գյուղ, Ելնինսկի շրջան)

Անվան այլ կիրառումների համար տե՛ս՝ ՌոժդեստվոՌոժդեստվո (ռուս.՝ Рождество), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոլ Լիրոլա

Պոլ Միքել Լիրոլա Կոսոկ (իսպ.՝ Pol Mikel Lirola Kosok, օգոստոսի 13, 1997(1997-08-13), Մոլյետ դել Վալյես)՝ իսպանացի ֆուտբոլիստ, Սասուոլո ակումբի պաշտպան։


== Ակումբային կարիերա ==
Լիրոլան Էսպանյոլ իսպանական ակումբի սան է։  2015 թվականի հունվարին վարձավճարով տեղափոխվել է Յուվենտուս ակումբ, խաղալով երիտասարդական թիմի կազմում։ 2015 թվականի ամռանը նա համաձայնագիր կնքեց «Ծեր սինյորա» ակումբի հետ։
2016 թվականի հուլիսի 28-ին նա երկու տարվա վարձավճարությամբ տեղափոխվել է Իտալիայի Սասուոլո ակումբ։ 2016 թվականի օգոստոսի 25-ին Եվրոպա լիգայի խաղարկությունում պրոֆեսիոնալ ֆուտբոլային հանդիպման ժամանակ՝ Ցրվենա Զվեզդա ակումբի դեմ խաղում, դաշտ դուրս գալով մեկնարկային կազմում, խաղալում է ամբողջ խաղը։ 2016 թվականի սեպտեմբերի 18-ին հանդես եկավ Ջենոա ակումբի դեմ խաղում։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Իտապեբի

Իտապեբի (պորտ.՝ Itapebi), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 11 161 մարդ՝ 2006 թվականի տվյալներով։ Գրավում է 972,036 կմ2 տարածք։ Բնակչության խտությունը՝ 11,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 54.205.340,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.863,65 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,636 (տվյալները՝ ՄԱԿ-ի զարգացման ծրագրի)։
Ժողովածու (1713)

Ժողովածու (1713), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1713 թվի տակ։ Ձեռագիրը գրվել է 16-17-րդ դարերում Դավիթ (Ա) գրիչի կողմից։ Գրված է թղթի վրա, որը ունի 17,5 × 12,5 չափս։ Ձեռագիրը կազմված է 402 թերթից։ Գրված է միասյուն, նոտրգիր, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ 158ա, հետագայի՝ 401ա (1774թ.):


== Բովանդակություն ==
Բառք քերականին։
Դավթի Սահմանք իմաստասիրութեան, Վասն բաժանման։
Առածք հինգ։
Դավթի Հարքացւոյ Նկատումն Արիստոտէլի։
Պորփիւրի Ներածութիւն Ստորոգութեանց Արիստոտէլի։
Քանակին իններորդ պրակին լուծմունք է (տիեզերագիտական)։
Արիստոտէլի ստորոգութիւնք, Պերի արմենիաս, յաղագս առաքինութեաց։
Դիոն. Թրակացւոյ Արուաստ քերականութեան։
Յաղագս բնութեան։
Ջիլբերտոսի Պօռետացւոյ Գիրք վեցից սկզբանցն (հին թրգմ.)։
Պետ. Արագոնացւոյ վերլուծութիւն վեցից սկզբանցն Ջիլբերտոսի։
Գր. Տաթևացւոյ Համառօտ տեսութիւն ի գիրս Պորփիւրի, Լուծմունք առաքինութեանցն Արիստոտէլի, ի գիրս Դաւթի։
Հովհ. Որոտնեցւոյ վերլուծութիւնք ստորոգութեանց, Պերի արմենիասին Արիստոտէլի։
Իշաւխի գիրք ի վերայ բնութեան։
Աբուսայիդայ յաղագս կազմութեան մարդոյ։
ՅԱշխաոհացն լուծմունք։


== Ծանոթագրություններ ==
Անանուն (այլ կիրառումներ)

Անանուն, կարող է վերաբերել՝

Անանուն - հայկական տղամարդու հազվագյուտ անուն
Անանուն - անստորագիր նվագրի հեղինակ
Անանուն - աղբյուր Հայաստանում, գտնվում է Գեղարքունիքի մարզի Լճավան գյուղի տարածքում
Անանուն - աղբյուր Հայաստանի Հանրապետությունում, Գեղարքունիքի մարզում, Կարճաղբյուր գյուղի հարավարևելյան եզրին
Անանուն - աղբյուր Հայաստանում, գտնվում է Շիրակի մարզի Հարթաշեն գյուղի դպրոցից 1.8 կմ հյուսիս-արևելք
Անանուն - աղյուր Հայաստանում, գտնվում է Սյունիքի մարզում, Շաքի գյուղի հյուսիսարևմտյան ծայրամասում
Անանուն - լիճ, Հայաստանի Հանրապետությունում, գտնվում է Շիրակի մարզում՝ Արթիկի ենթաշրջանում, Ախուրյանի ջրավազանում
Անանուն - լիճ Հայաստանի Հանրապետության Վայոց ձորի մարզում
Մաքսի Իգլեսիաս

Մաքսի Իգլեսիաս (իսպ.՝ Maxi Iglesias, լրիվ անվանումը՝ Մաքսիմիլիանո Թեոդորո Իգլեսիաս Ասեվեդո, իսպ.՝ Maximiliano Teodoro Iglesias Acevedo, փետրվարի 6, 1991(1991-02-06), Մադրիդ, Իսպանիա), իսպանացի դերասան։ Հայտնի է դարձել «Ֆիզիկա կամ քիմիա» հեռուստասերիալում մարմնավորած Կաբանոյի դերով։ 


== Կենսագրություն ==
Մաքսի Իգլեսիասը ծնվել է փետրվարի 6-ին Մադրիդում, որտեղ սովորել է կարդինալ Սպինոլայի դպրոցում։ 7 տարեկան հասակում «La Pistola De Mi Hermano» ֆիլմում խաղացել է իր առաջին դերը։ 
2005 թվականից սկսել է նկարահանվել տարբեր  հեռուստասերիալում, այդ թվում՝ «Կենտրոնական հիվանդանոց», «8 ժամադրություն», «Սեքս, երեկույթներ և ստեր» և այլն։
2012 թվականի հուլիսի 6-ին էկրան է բարձրացել «24 քայլ դեպի գաղտնիք» ֆիլմը, որտեղ խաղացել է ֆիլմի գլխավոր դերը։


== Կարիերա ==


== Ծանոթագրություններ ==
Կանտոյրա

Կանտոյրա (իտալերեն՝ Cantoira), կոմունա Իտալիայի Պիեմոնտ մարզի Թուրին գավառում։
Բնակչությունը՝ 541 մարդ (2008 թվականի տվյալներով)։ Բնակչության խտությունը՝ 24 մարդ/կմ²։ Տարածքը՝ 23 կմ²։ Փոստային ինդեքս՝ 10070։ Հեռախոսային կոդ՝ 0123։
Կոմունայի հովանավոր սրբերն են Պետրոս և Պողոս առաքյալները։ Տոնը նշվում է հունիսի 29-ին։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սերժ վան Դայնհովեն

Սերժ վան Դայնհովեն (հոլ.՝ Serge van Duijnhoven, սեպտեմբերի 10, 1970(1970-09-10)), հոլանդացի բանաստեղծ, լրագրող, կինոքննադատ, պատմաբան։
Լրագրողական գործունեության ընթացում աշխատել է թեժ կետերում։ Ապրում և աշխատում է Բրյուսելում և Կաննում՝ «International Feature Agency»-ում և «Cinema Redux» ընկերությունում։ Եղել է «Գրական ճեպընթաց 2000» ծրագրի մասնակիցներից։ 2012 թվականի գարնանը որպես գրող մասնակցել է «Երևանը 2012 թվականին գրքի համաշխարհային մայրաքաղաք» նախագծի բացմանը։ Նույն թվականի ապրիլի 24-ին՝ Եղեռնի զոհերի հիշատակի օրը, իր «Պոետները չեն պարում» նվագախմբի և «Նաիրի» համույթի հետ ներկայացրել է «Քաոսից դեպի հույս» խորագրով համերգային ծրագիրը։ Մասնակցել  է նաև ՀՀ մշակույթի նախարարության կազմակերպած «Գրական տապան» (2012) միջոցառմանը։


== Սերժ վան Դայնհովենը հայերեն ==
«Իմ այցելությունները Հայաստան...»; Ինքնադիմանկար առանց Ես-ի; Ընդօրինակող; Տունը պահպանվում է; Հոկտեմբերյան անքնություն; Զսպվել են կարգախոսները; Ուրացի՛ր ճռճռան ֆրազները։ Հայաստանը գրականություն է հյուրընկալում (Գրական տապան 2012), Ե., Վերնատուն, ԱՕԿՍ, էջ 221-239։ Անգլերենից թարգմ.՝ Տաթևիկ Սարգսյանը։


== Մատենագիտություն ==
Cascade, ou L'eau qui tombe infiniment (1988, Witsiers)
Haile Selassie (1993, Jan Mets)
Het paleis van de slaap (1993, Prometheus)
De overkant en het geluk (1995, Prometheus)
Dichters dansen niet (1995, Prometheus)
Copycat (1996, Prometheus)
Eindhalte Fantoomstad (1997, Prometheus)
Obiit in orbit (1998, De Bezige Bij)
Wij noemen het rozen (1999, Podium)
Liederen van Vranje (2000, TeleX Theatre Press)
Oorlogsfotografen (2002, Ludion Beaux Arts)
Bloedtest (2003, De Bezige Bij)
Ossensia Brabantse gezangen (2004, Museum Jan Cunen)
Klipdrift (2007, Nieuw Amsterdam)
De zomer die nog komen moest (2007, Nieuw Amsterdam)
Abgesang. Seigneur de Seingalt's Todes-Fuege (2009, Farnbluete Verein Wien)
Exodus (2010, Zinnenbeelden Viermomenten & L.J.A.D. Creyghton)
Bitterzoet; een lyrische hommage aan Serge Gainsbourg (2011, Nieuw Amsterdam)
Wat ik zie kan ik niet zijn (2011, Pels & Kemper)
Phil Bloom; leven en werk (2011, Phil Bloom)
Avans200 Le Grand Tour 1812 - 2012 (2012, Avans Hogeschool red., jubileumboek met bijdragen van Ronald Giphart, Edwin Jacobs, Paul Ruepp etc.; vormgeving: Attak Powergestaltung)
Vuurproef - Dichters dansen niet (2014, Nieuw Amsterdam)
Hadden we maar dezelfde taal gesproken (2016, Rubinstein), boekwerk over WOI, gemaakt samen met fotograaf L.J.A.D. Creyhton


== Ծանոթագրություններ ==
Նիվիշչի (գյուղ, Սմոլենսկի շրջան)

Նիվիշչի (ռուս.՝ Нивищи), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
BBC Canada

BBC Canada, Կանադական հեռուստաալիք է բրիտանական Բի-բի-սի մեդիակորպորացիայի կազմում։ Եթեր է հեռարձակվում 2001 թ. սեպտեմբերի 7-ից։ Հեռարձակվում է կաբելային և արբանյակային տիրույթներում։


== Արտաքին հղումներ ==
Պաշտոնական կայք Archived 2021-02-24 at the Wayback Machine.


== Ծանոթագրություններ ==
Նեկտարասկորդում եռաոտնաչափ

Նեկտարասկորդում եռաոտնաչափ (լատ.՝ Nectaroscordum tripedale), սոխազգիների ընտանիքին պատկանող ծածկասերմ բույս։


== Նկարագրություն ==
Սոխուկավոր, գեղազարդային բույս է, որի բարձրությունը 50-150 սմ է։ Տերևները 3-5 են` գծային-նշտարաձև, սուր ողնուցով։ Ծաղիկները  ծաղկաբույլերում փնջաձև-փռված են։ Ծաղկապատը զանգակաձև է, ունի 13-15 մմ երկարություն, մասերը հիմքերում կանաչ են, վերևում՝ սպիտակ կամ վարդագույն, ծիրանագույն կամ կանաչ ջղերով։


== Տարածվածություն ==
Հայաստանում հանդիպում է Արագածի (Ամբերդ), Ապարանի (Արզական, Աղվերան, Բուժական գյուղերի շրջակայք), Դարեղեգիսի (Ջերմուկ) և Մեղրու (Այգեձոր գյուղի շրջակայք) ֆլորիստական շրջաններում։ Հանդիպում է նաև Նախիջևանում, Դաղստանում, Արևելյան և Հարավարևելյան Անատոլիայում, Հյուսիսային Իրաքում, Հյուսիս արևմտյան և Հարավային Իրանում։


== Էկոլոգիա ==
Աճում է միջին լեռնային գոտուց մինչև ենթալպյան գոտի՝ ծովի մակարդակից 1700-2500 մ բարձրւթյունների վրա, անտառային բացատներում, մարգագետիններում,  թփերի մացառուտներում, ժայռերի ճեղքերում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։


== Պահպանություն ==
Վտանգված տեսակ է։ Տարածման շրջանի մակերեսը 20000 կմ²-ից պակաս է, բնակության շրջանի մակերեսը՝ 2000 կմ²-ից պակաս։ Մարդածին գործոնների ազդեցության պատճառով տեսակին սպառնում է տարածման և բնակության շրջանների կրճատման վտանգ։ Հայաստանի Կարմիր գրքի առաջին հրատարակության մեջ ընդգրկված է որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պոպուլացիայի մի մասը պահպանվում է «Արևիկ» ազգային պարկի սահմաններում։


== Ծանոթագրություններ ==
Զադնիե Խիրլեպի

Զադնիե Խիրլեպի (ռուս.՝ Задние Хирлепы, չուվաշերեն՝ Кайри Хирлеп), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Բնակչությունը 2006 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոս Սիսակյան

Վիքիպեդիայում կան հոդվածներ  Սիսակյան ազգանունով այլ մարդկանց մասին:Սոս Հմայակի Սիսակյան (հոկտեմբերի 25, 1936(1936-10-25), Դարղալու, Արտաշատի շրջան, Հայկական ԽՍՀ, ԱԽՖՍՀ, ԽՍՀՄ - հուլիսի 2, 2014(2014-07-02)), հայ բժիշկ-կենսաբան։ Բժշկական գիտությունների դոկտոր (1986), պրոֆեսոր (1987)։
Սրտաբան Հմայակ Սիսակյանի հայրը։


== Կենսագրություն ==
Սոս Սիսակյանը ծնվել է 1936 թվականին Արարատի շրջանի Այգեզարդ գյուղում։ 1961 թվականին ավարտել է Երևանի բժշկական ինստիտուտը։ 1970 թվականից աշխատել է Երևանի պետական բժշկական համալսարանի բժշկական կենսաբանության և գենետիկայի ամբիոնում, 1988 թվականից՝ վարիչ։

Աշխատանքները վերաբերում են փորձարարական պայմաններում սրտամկանի ինֆարկտի ժամանակ արյան մազանոթային համակարգում տեղի ունեցող փոփոխություններին և նրանց շտկման ուղիների որոնմանը։ Մշակել և ներդրել է սրտամկանի արյան մազանոթային համակարգի մանրադիտակային հայտնաբերման և նրա ֆունկցիոնալ վիճակի ուսումնասիրման նոր եղանակ։ Հեղինակ է ուսումնամեթոդական ձեռնարկների ու դասագրքերի։


== Աշխատանքներ ==
Ընդհանուր և բժշկական գենետիկայի դասընթաց։ Դասագիրք։ Երևան։ Ա. հ., 1997 (համահեղինակ)։
Ընդհանուր և բժշկական կենսաբանություն։ Երևան։ Զանգակ-97, 2002։
Ընդհանուր և բժշկական կենսաբանություն։ Դասագիրք բժշկական համալսարանի ուսանողների համար։ Երևան։ Զանգակ-97, 2004 (համահեղինակ)։
Ընդհանուր և բժշկական կենսաբանություն։ Երևան։ Զանգակ-97, 2005։
Ընդհանուր և բժշկական կենսաբանություն։ Երևան։ Զանգակ-97, 2006։
Ընդհանուր և բժշկական կենսաբանություն։ Երևան։ Զանգակ-97, 2007։
Ընդհանուր և բժշկական կենսաբանություն։ Երևան։ Զանգակ-97, 2008։
Ընդհանուր և բժշկական կենսաբանություն։ Երևան։ Զանգակ-97, 2012։
Կենսաբանություն։ Կենդանի օրգանիզմների բազմազանությունը։ Երևան։ Տիգրան Մեծ, 2007։
Կենսաբանություն։ Բույսեր, բակտերիաներ, սնկեր, քարաքոսեր, կենդանիներ։ Երևան։ Առերեսում-Անի, 1999 (համահեղինակ)։
Կենսաբանություն։ Բույսեր։ Դասագիրք հանրակրթական դպրոցների 5-րդ դասարանի համար։ Երևան։ Առերեսում-Անի, 1999 (համահեղինակ)։
Կենսաբանություն բուհ ընդունվողների համար։ Երևան։ Գրիգոր Տաթևացի, 2011, Երևան։ Գրիգոր Տաթևացի, 2011։


== Ծանոթագրություններ ==
Մարչիխինա Բուդա (գյուղ, Յամպոլի շրջան)

Մարչիխինա Բուդա (ուկրաիներեն՝ Марчихина Буда), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Մարչիխինա Բուդա գյուղում բնակվում էր 1 161 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Feel It Still

«Feel It Still», ամերիկյան  Portugal. The Man ռոք խմբի երգը, որը դարձել է նրանցWoodstock ութերորդ ստուդիական ալբոմի երկրորդ սինգլը։ Երգը խմբի առաջին հիթն է, որը ընդգրկվել է Billboard Hot 100 հիթ-շքերթի լավագույն տասնյակում։


== Տեղեկություն երգի մասին ==
Երգից ներառված է ընդմիջարկություններ The Marvelettes խմբի «Please Mr. Postman» երգից։ «Feel It Still» երգը հնչել է Apple iPad Pro, Vitamin Water և YouTube TV գովազդային հոլովակներում։
Երգի տեսահոլովակը թողարկվել է 2017 թվականի մարտի 6-ին։
«Feel It Still» երգը դարձել է խմբի առաջին հիթը, որը գլխավորել է Billboard Alternative Songs և Adult Alternative Songs հիթ-շքերթները. պահանջվել է վեց շաբաթ, որ երգն զբաղեցնի առաջին տեղը։ Երգը ընդգրկվել է Billboard Hot 100 երգերի ընդհանուր հիթ-շքերթի լավագույն տասնյակում։


== Հիթ-շքերթներ ==


== Հավաստագրումներ ==


== Թողարկման ժամանակագրություն ==


== Ծանոթագրություն ==
Բուդիշչա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ԲուդիշչաԲուդիշչա (ուկրաիներեն՝ Будища), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1592 թվականին։
2001 թվականի տվյալներով Բուդիշչա գյուղում բնակվում էր 176 մարդ։ Բնակավայրը զբաղեցնում է 0,726 կմ² տարածք։ Բնակչության խտությունը կազմում էր 242,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քեսի Սերբո

Կասանդրա «Քեսի» Լին Սերբո (անգլ.՝ Cassandra «Cassie» Lynn Scerbo, մարտի 30, 1990(1990-03-30), Լոնգ Այլենդ, Նյու Յորք, ԱՄՆ), ամերիկացի դերասանուհի, երգչուհի և պարուհի։ Առավել հայտնի է «Հասնել հաջողության։ Ամեն ինչ հաջողության համար» ֆիլմից և «Հաղթահարել կամ կոտրվել» սերիալից։


== Կենսագրություն ==
Քեսին ծնվել է 1990 թվականի մարտի 30-ին Լոնգ Այլենդում։ Ունի իտալական ծագում։ Քեսիի ծնողները իտալացիներ են․ հայրը կալաբրիացի է, մայրը՝ սիցիլիացի։ Քեսիի ծնվելուց հետո շատ չանցած Սերբո ընտանիքը տեղափոխվել է Ֆլորիդա, որտեղ նրա հայրը բացել է ավտոմեքենաների վերանորոգման խանութ, իսկ մայրը զբաղվել է տնով և երեխաներով։ Կասանդրան ունի եղբայր՝ Ջոնին և քույր՝ Էլեյնը։


== Կարիերա ==


=== Երաժշտություն ===
Քեսին եղել է Slumber Party Girls խմբի անդամ։ Խմբի հինգ աղջիկները ընտրվել են ավելի քան հազար հավակնորդներից։ Նրանց առաջնաելութային «Dance Revolution» ալբոմը թողարկվել է 2006 թվականի հոկտեմբերի 6-ին, բայց չի մտել չարթերի մեջ։ 2006-2007 թվականների ընթացքում այս ալբոմի երաժշտությունն օգտագործվել է նույնանուն շոուում։ 2007 թվականի կեսերին խումբը կազմալուծվել է։ Նույն թվականին Քեսին որպես մենակատար պայմանագիր է կնքել Geffen Records-ի հետ։
2008 թվականին թողարկվել են նրա «ITunes», «Betcha Don’t Know», «Sugar », «Spice and Top Of The World» մենակատարային երգերը։


=== Կինո ===
2007 թվականին Քեսին Մայքլ Կոպոնի և Էշլի Բենսոնի հետ Բրուք դերով խաղացել է «Հասնել հաջողության։ Ամեն ինչ հաջողության համար» ֆիլմում։
2008 թվականին Էմիլի Օսմենթի և Միսսի Պայլի հետ Տիֆֆանիի դերով խաղացել է «Ֆուտբոլային մայրիկ» ֆիլմում։
2009 թվականին Քեսին Լորեն Թաններ դերով մասնակցել է «Հաղթահարել կամ կոտրվել» սերիալի նկարահանումներին։ Սերիալի պրեմիերան կայացել է 2009 թվականի հունիսի 22-ին։ Այս նախագիծը չափազանց հաջող էր։ 2013 թվականին թողարկվել է «Ոչ այսօր» ֆիլմը։


== Անձնական կյանք ==
Հանդիպել է «Հաղթահարել կամ կոտրվել» սերիալի խաղընկեր, դերասան Կոդի Լոնգոյի հետ։
Նա դերասանուհի Տիֆֆանի Թորնթոնի որդիներից մեկի կնքահայրն էր։
Ներկայումս Քեսին ապրում է Լոս Անջելեսում՝ Կալիֆոռնիայում։


== Ֆիլմագրություն ==


== Սկավառակագրություն ==
2006՝ Dance Revolution


== Ծանոթագրություններ ==
Կամիշևատոե (գյուղ, Պերշոտրավնևի շրջան)

Անվան այլ կիրառումների համար տե՛ս՝ ԿամիշևատոեԿամիշևատոե (ուկրաիներեն՝ Комишувате), գյուղ Ուկրաինայի Դոնեցկի մարզի Պերշոտրավնևի շրջանում։
2001 թվականի տվյալներով Կամիշևատոե գյուղում բնակվում էր 844 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլյինկա (Բելոկալիտվինսկի շրջան)

Իլյինկա (ռուս.՝ Ильинка), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Իլյինսկի գյուղական համայնքի վարչական կենտրոնն է։ Բելայա Կալիտվա քաղաքից գտնվում է 53 կմ հեռավորության վրա։
Մարտունու պաշտպանական շրջան

Մարտունու պաշտպանական շրջան (Մարտունու ՊՇ), Արցախի Հանրապետության պաշտպանության բանակի ստորաբաժանում։ Կազմավորվել է 1992 թվականի սեպտեմբերին Արցախի Հանրապետության ինքնապաշտպանական կոմիտեի նախագահի 1992 թվականի օգոստոսի 14-ի հրամանագրով՝ շրջանում գործող ինքնապաշտպանական ջոկատների, մարտկոցների հիմքի վրա։ Մարտունու ՊՇ-ի կազմում ստեղծվել են 21-րդ (Կարմիր Շուկա, հրամանատար Ն. Բաբայան), 22-րդ (Մաճկալաշեն, հրամանատար Ա. Մելքումյան), 23-րդ (Ճարտար, հրամանատար Մ. Հակոբյան), 24-րդ (Ճարտար, հրամանատար Կ. Թովմասյան), 25-րդ (Մարտունի, հրամանատար Ս. Օհանյան), 26-րդ (Մարտունի, հրամանատար Մ. Մոսիյան) մոտոհրաձգային գումարտակները։ 1992-1994 թվականներին Մարտունու ՊՇ-ն մասնակցել է Արցախի Հանրապետության Մարտունու (Ղարադաղլու, Վերին Վեյսալու, Մուղանլու, Ամիրանլար, Կուրապատկինո և այլն), Մարտակերտի («Պուշկինյալ» բարձունք, Չարեքտար, Նարեշտար, Ումուդլու, Յարմջա, Կարմիրավան), Աղդամի (Ավդալ-Գյուլափլու, Մարզիլու, Բաղմանլար, Սայբալու), Ֆիզուլիի («Խազազ» բարձունք, Ներքին Վեյսալու, Վերին և Ներքին Դիլղարդա, Զագյուր, Ղարվենդ), Քարվաճառի շրջանների ինքնապաշտպանական և ազատագրական մարտերին։ Մարտունու ՊՇ-ի հրամանատարի պաշտոնը շուրջ 2 տարի զբաղեցրել է Հայաստանի և Արցախի հանրապետությունների ազգային հերոս Մոնթե Մելքոնյանը, ում ղեկավարության շնորհիվ պաշտպանական շրջանը մեծ հաջողություններ արձանագրեց և դարձավ ամենամարտունակը։ Ստորաբաժանման մեծ թվով ազատամարտիկներ արժանացել են ՀՀ և Արցախի պետական պարգևների։ Մարտական գործողությունների ժամանակ Մարտունու ՊՇ-ից զոհվել են 350 ազատամարտիկներ։
Girl’s Day խմբի սկավառակագրություն

2010 թվականի հուլիսի 7-ին, Girl’s Day խումբը թողարկեց առաջին տեսահոլովակը՝ «Tilt My Head», երկու օրից թողարկվել է առաջնաելույթային «Girl's Day Party 1» մինի-ալբոմը։


== Ալբոմներ ==


=== Ստուդիական ալբոմներ ===


=== Հավաքածուներ ===


=== Մինի ալբոմներ ===


== Սինգլեր ==


== Սաունդթրեքեր ==


== Համագործակցություններ ==


== Տեսահոլովակներ ==


== Ծանոթագրություններ ==